REPUBLIKA SRBIJA

NARODNA SKUPŠTINA

Odbor za obrazovanje, nauku,

tehnološki razvoj i informatičko društvo

14 Broj: 06-2/326-21

22. jul 2021. godine

B e o g r a d

ZAPISNIK

11. SEDNICE ODBORA ZA OBRAZOVANjE, NAUKU,

TEHNOLOŠKI RAZVOJ I INFORMATIČKO DRUŠTVO

ODRŽANE 21.jula 2021. GODINE

Sednica je počela u 13,00 časova.

Sednici je predsedavao dr Muamer Zukorlić, predsednik Odbora.

Sednici su prisustvovali članovi Odbora: dr Marko Atlagić, Milica Dačić, Nevena Đurić, Nataša Jovanović, Nandor Kiš, Vladica Maričić, Milijana Sakić i Goran Spasojević.

Sednici su prisustvovali i zamenici članova: Marina Raguš (zamenik Sofije Maksimović), dr Žarko Obradović (zamenik člana) i Sanja Jefić Branković (zamenik Samire Ćosović).

Sednici nisu prisustvovali članovi Odbora: Miloš Banđur, dr Mihajlo Jokić, Bratislav Jugović, Sofija Maksimović, Života Starčević, Ljubiša Stojmirović i Samira Ćosović.

Na predlog predsednika Odbora je, jednoglasno (12 glasova - ZA), usvojio sledeći dnevni red:

D n e v n i r e d:

1. Razmatranje predloga za organizivanje javnog slušanja na temu: „Digitalizacija u privredi – potencijali i izazovi“.

PRVA TAČKA DNEVNOG REDA**:** **Razmatranje predloga za organizivanje javnog slušanja na temu: „Digitalizacija u privredi – potencijali i izazovi“**

Predsednik Odbora je u uvodnoj reči pohvalio rad Pododbora za informatičko društvo i digitalizaciju, rad svih članova Pododbora, kao i povećenost predsednice Pododbora organizaciji i održavanju tri uspešna javna slušanja. Naglasio je i da će naredna javna slušanja, u dogovoru sa Kancelarijom za informacione tehnologije i elektronsku upravu vlade Republike Srbije i uz tehničku podršku UNDP-a biti održana u nekoliko gradova, u Čačku, Nišu, Novom Pazaru i Novom Sadu.

Marina Raguš, predsednik Pododbora za informatičko društvo i digitalizaciju, obrazložila je svoj predlog o organizovanju četvrtog javnog skušanja na temu: „Digitalizacija u privredi – potencijali i izazovi“, koje je planirano da se održi 3. septembra 2021. godine, van sedišta Narodne skupštine, u Čačku. Grad Čačak ima Naučno tehnološki park i proizvodni pogon, čija će poseta, u zavisnosti od tehničkih mogućnosti i dogovora, biti sastavni deo javnog slušanja. I ovo javno slušanje će, kao i prethodno koje je održano van sedišta, biti u „hibridnom modu“, te će svim članovim Odbora, Pododbora, kao i drugim zainteresovanim narodnim poslanicima, biti omoćeno da učestvuju „*on line“* u radu naovom javnom slušanju, zbog epidemioloških mera. Svim zainteresovanim narodnim poslanicima koji se prijave da učestvuju u radu javnog slušanja, biće dostavljen link, putem koga će im biti omogućeno da „*on line“* prate javno slušanje i učestvuju u radu.

Spisak učesnika javnog slušanja, kao i agenda će biti konačno definisane u narednih nekoliko dana i biće prosleđeni članovima/zamenicima članova Odbora i članovima Pododbora.

Nakon završenog izlaganja, Odbor je, jednoglasno (12 glasova – ZA), u skladu sa članom 84. Poslovnika, doneo Odluku da se u petak, 3. septembra 2021. godine održi četvrto po redu javno slušanje na temu „Digitalizacija u privredi – potencijali i izazovi, u Čačku.

Sednica je završena u 13,20 časova.

Sednica je tonski snimana.

SEKRETAR PREDSEDNIK

dr Muamer Zukorlić